b"\n_START_ARTICLE_\nVicente Alejandro Guillam\xc3\xb3n\n_START_SECTION_\nBiografia\n_START_PARAGRAPH_\nFill petit d'una fam\xc3\xadlia de petits agricultors i ramaders, neix a Onda (Plana Baixa) en 1930. _NEWLINE_Perit mercantil per les escoles de Melilla i M\xc3\xa0laga i periodista format a l'antiga Escola Oficial de Periodisme de Madrid. Ha treballat al Telegrama del Rif com a corresponsal, en El Alcazar de PESA, a l'ag\xc3\xa8ncia de not\xc3\xadcies mexicana AMEX, a l'Ag\xc3\xa8ncia EFE, on durant 17 anys pass\xc3\xa0 de delegat regional de l'ag\xc3\xa8ncia a la Comunitat Valenciana fins Redactor en Cap d'informaci\xc3\xb3 nacional, i a la revista d'informaci\xc3\xb3 religiosa Vida Nueva com a director. _NEWLINE_Ocasionalment, en la d\xc3\xa8cada dels setanta, va exercir com a professor de redacci\xc3\xb3 period\xc3\xadstica en la Facultat de Periodisme de la Universitat de Val\xc3\xa8ncia. _NEWLINE_El 1982, va fundar la UCIP (Uni\xc3\xb3 Cat\xc3\xb2lica d'Informadors i Periodistes), organitzaci\xc3\xb3 que agrupa bona part dels periodistes cat\xc3\xb2lics espanyols. _NEWLINE_Durant el franquisme va formar part en la clandestinitat dels grupuscles democristians que s'oposaven al r\xc3\xa8gim. El 1960 va fundar, amb antics membres de la JOC (Joventut Obrera Cat\xc3\xb2lica), la Federaci\xc3\xb3 Sindical de Treballadors (FST), d'inspiraci\xc3\xb3 cristiana i activitat clandestina, que va acabar absorbida per l'USO (Uni\xc3\xb3 Sindical Obrera), i el 1964 es va unir al sector socialista que intentava articular el PSOE (Partit Socialista Obrer Espanyol). La seva milit\xc3\xa0ncia socialista va finalitzar en 1977 despr\xc3\xa9s del desengany que li va produir el cam\xc3\xad seguit per aquesta organitzaci\xc3\xb3 pol\xc3\xadtica i el fet de no trobar-se c\xc3\xb2mode al marxisme, encara que fos moderat, a causa de la seva formaci\xc3\xb3 i posicionaments netament liberals. En aquest sentit, s'ha de tenir en compte que tant el seu avi com el seu pare eren profundament liberals. El seu avi va ser seguidor del Partit Liberal de Sagasta i el seu pare, Tom\xc3\xa1s Alejandro, nascut a la localitat de Santa Fe, Illa de Pinos (Cuba), va militar, primer, en aquest partit, on va arribar a ser alcalde de la petita localitat castellonenca d'Espadella, i despr\xc3\xa9s de la seva desaparici\xc3\xb3 durant la rep\xc3\xbablica, en el Partit Republic\xc3\xa0 Radical que liderava Alejandro Lerroux."